Paġna L-informazzjoni li ġejja qed tinġieb ukoll għall-attenzjoni tas-Sur Mohammad Ali JAFARI (Nru 6), il-Brigadier-Ġeneral tal-IRGC Mostafa Mohammad NAJJAR (Nru 7), il-Brigadier-Ġeneral tal-IRGC Mohammad Reza NAQDI (Nru 8), il-Brigadier-Ġeneral tal-IRGC Hossein SALAMI (Nru 11) u l-Brigadier-Ġeneral tal-IRGC Ahmad VAHIDI (Nru 13), persuni li jidhru fil-Parti II tal-Anness II għad-Deċiżjoni 2010/413/PESK u fil-Parti II tal-Anness IX għar-Regolament (UE) Nru 267/2012 dwar miżuri restrittivi kontra l-Iran. Il-Kunsill biħsiebu jżomm il-miżuri restrittivi kontra l-persuni u l-entitajiet imsemmija hawn fuq b'dikjarazzjonijiet tar-raġunijiet ġodda. Il-persuni u l-entitajiet ikkonċernati huma b'dan infurmati li jistgħu jippreżentaw talba lill-Kunsill biex jiksbu d-dikjarazzjonijiet tar-raġunijiet maħsuba għad-deżinjazzjoni tagħhom, sal-11 ta' Mejju 2020, fl-indirizz li ġej: Indirizz elettroniku: sanctions@consilium.europa.eu Kwalunkwe osservazzjoni li tasal qabel it-22 ta' Mejju 2020 ser titqies għall-fini tar-rieżami perjodiku tal-Kunsill. Il-Qorti Ewropea tal-Awdituri b'dan tinfurmak li r-Rapport Speċjali 11/2020 "Effiċjenza fl-enerġija fil-bini: għadu jinħtieġ fokus akbar fuq il-kosteffettività" għadu kif ġie ppubblikat. Ir-rapport jista' jiġi kkonsultat jew imniżżel mis-sit web tal-Qorti Ewropea tal-Awdituri: http://eca.europa.eu Din in-notifika tikkonċerna l-impriżi li ġejjin: Permira se takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll esklużiv ta' Sneakers Maker. Il-konċentrazzjoni hija mwettqa permezz ta' xiri ta' ishma. Permira: hija negozju ta' ekwità privata impenjata fil-provvista ta' servizzi ta' ġestjoni tal-investiment lil għadd ta' fondi ta' investiment. Permira tikkontrolla għadd ta' kumpaniji tal-portafoll attivi f'varjetà ta' setturi, fosthom dawk taż-żraben u l-ilbiesi bħalma huma Dr Martens u Reformation. Sneakers Maker: hija kumpanija azzjonarja li hi proprjetarja tal-kapital tal-ishma kollu ta' Golden Goose S.p.A., manifattur u fornitur ta' żraben u lbiesi ta' lussu. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Indirizz tal-posta: Din l-emenda tikkonċerna l-punt 2a) tal-Ispeċifikazzjoni u l-punt 4 tad-Dokument Uniku. L-Ispeċifikazzjoni l-ġdida għandha l-għan li temenda ċerti karatteristiċi analitiċi tal-inbejjed bid-Denominazzjoni ta' Oriġini "Bierzo" sabiex tadattahom għall-gosti tas-suq. Dawn jinkludu nbejjed aktar friski b'aċidità akbar, u b'kontenut aktar baxx ta' zokkor u kubrit. Barra minn hekk, minħabba l-avvanzi fit-teknoloġija (il-fabbriki tal-inbid qed jużaw dejjem aktar tankijiet tal-injam li kapaċi jżommu aktar minn 600 litru), u minħabba l-bidliet fil-kundizzjonijiet klimatiċi, qed jiġu prodotti nbejjed aktar maturi. Dawn l-emendi jikkonċernaw: Il-qawwa alkoħolika: tiżdied il-qawwa tal-inbejjed bojod, rożè u ħomor b'0,5 % vol., peress li huwa kkunsidrat li l-kontenut ta' alkoħol fl-inbejjed bojod ta' kwalità tajba ma għandux ikun inqas minn 11,5 % vol., u ma għandux ikun inqas minn 12 % vol. għall-inbejjed ħomor u rożè ta' kwalità tajba. L-għan ta' dan huwa li jitħeġġeġ perjodu ta' maturazzjoni itwal għall-għeneb, biex b'hekk jiġu żgurati nbejjed b'palat aktar qawwi, u jiġu evitati rendimenti eċċessivi li jipproduċu nbejjed ta' kwalità inferjuri. Il-kontenut ta' glukożju u fruttożju: l-għan huwa li titnaqqas il-konċentrazzjoni ta' zokkor fl-inbejjed bojod u rożè minn 7 g/l ta' glukożju u fruttożju għal 5 g/l, minħabba li l-inbejjed prodotti tradizzjonalment fiż-żona għandhom kontenut ta' zokkor baxx, u billi jitnaqqas iz-zokkor se nżommu l-identità tal-inbejjed El Bierzo, u nżidu l-kwalità billi nevitaw li nużaw ammont żejjed ta' zokkor biex naħbu kwalunkwe nuqqas. L-aċidità totali: sabiex tittejjeb il-kwalità, l-għan huwa li tiżdied l-aċidità minima totali tal-inbejjed bojod u rożè minn 4 g/l fl-aċidu tartariku għal 4,5 g/l, li jirriżulta fi nbejjed b'togħma aktar friska. Dan se jippermetti li l-produtturi jiġu orjentati lejn inbejjed bojod u rożè aktar ibbilanċjati, peress li s-snin b'livelli ogħla ta' dawl tax-xemx jistgħu jipproduċu nbejjed sħan iżżejjed jew mingħajr wisq karattru li mhumiex rappreżentattivi ħafna taż-żona. L-aċidità volatili: żid l-aċidu tartariku sa 0,8 g/l għall-inbejjed tal-ewwel sena. Għall-inbejjed tat-tieni sena u dawk sussegwenti, l-aċidità volatili ma tistax taqbeż il-1 g/l. Minħabba l-metodu ta' preparazzjoni u maturazzjoni tal-inbejjed, issa huwa l-każ li xi nbejjed jibqgħu f'tankijiet tal-injam li jesgħu aktar minn 600 litru, il-limitu awtorizzat, għall-proċess ta' maturazzjoni. Meta l-kapaċità taqbeż dan il-limitu, il-prodott ma jitqiesx immaturat fil-btieti. L-inbejjed li jibqgħu f'dawn il-kontenituri normalment ikollhom aċidità volatili ogħla, bħallikieku nżammu f'bettija, iżda dan ma jaffettwax b'mod negattiv it-togħma, u għalhekk l-għan huwa li dan il-parametru jiġi allinjat max-xejriet attwali ta' maturazzjoni u preparazzjoni. L-aċidità volatili tal-inbejjed tat-tieni sena u dawk sussegwenti ma għandhiex taqbeż il-1 g/l ta' aċidu aċetiku. Dan kollu se jiffavorixxi preparazzjonijiet anqas invażivi u fermentazzjoni b'materjal li joriġina mill-post, u b'hekk jipproduċi nbejjed aktar distintivi. It-total ta' diossidu tal-kubrit: naqqas il-kontenut ta' din is-sustanza fl-inbejjed bojod u rożè minn 190 g/l għal 150 g/l, u minn 140 g/l għal 130 g/l fl-inbejjed ħomor, minħabba li doża xierqa ta' kubrit tipproduċi nbejjed inqas ossidanti b'kulur u b'aroma aħjar, b'aċidità inqas volatili u bi kwalità ogħla. L-intenzjoni ċara hija li jiġu prodotti nbejjed aktar naturali billi jintuża dan il-preżervattiv b'mod aktar razzjonali. TIP TA' EMENDA/I STANDARD (l-emenda tikkonċerna d-Dokument Uniku). Billi l-emenda għal dawn il-karatteristiċi fiżiċi u kimiċi ma timplikax bidla sostanzjali, minħabba li l-inbejjed iżommu l-karatteristiċi distintivi tipiċi tal-Ispeċifikazzjoni tad-DOP "Bierzo", din ma taffettwax il-kategorija (il-Parti II tal-Anness VII tar-Regolament (UE) Nru 1308/2013), ma tinvalidax ir-rabta jew ma tikkostitwix restrizzjoni tal-kummerċ. Din l-emenda tikkonċerna l-punt 2b) tal-Ispeċifikazzjoni tal-Prodott u l-punt 4 tad-Dokument Uniku. Il-karatteristiċi organolettiċi tal-inbejjed koperti ġew riveduti u emendati, sabiex dawn il-karatteristiċi jkunu jistgħu jintrabtu ma' deskritturi li jistgħu jiġu vvalutati minn bord ta' dewwieqa li jissodisfa l-kriterji stabbiliti fl-istandard UNE-EN-ISO 17025. TIP TA' EMENDA/I STANDARD (l-emenda tikkonċerna d-Dokument Uniku). Billi l-emenda għal dawn il-karatteristiċi fiżiċi u kimiċi ma timplikax bidla sostanzjali, minħabba li l-inbejjed iżommu l-karatteristiċi distintivi tipiċi tal-Ispeċifikazzjoni tad-DOP "Bierzo", din ma taffettwax il-kategorija (il-Parti II tal-Anness VII tar-Regolament (UE) Nru 1308/2013), ma tinvalidax ir-rabta jew ma tikkostitwix restrizzjoni tal-kummerċ. Din l-emenda tikkonċerna l-punt 3a) tal-Ispeċifikazzjoni u l-punt 5.a tad-Dokument Uniku. Din il-limitazzjoni hija dovuta għall-fatt li ż-żona inkwistjoni hija influwenzata b'mod ċar mill-Atlantiku, bi kwantità għolja ta' xita fis-sena li bħala medja tilħaq is-700 mm fis-sena. Għalhekk, l-irrigazzjoni hija permessa biss għat-tkabbir tal-għelejjel matul l-ewwel sentejn ta' ħajja dment li s-sajf ikun niexef, għax inkella l-pjanti jistgħu jmutu. Mhijiex permessa fis-snin ta' wara peress li l-kwantità ta' xita titqies suffiċjenti. Barra minn hekk, l-irrigazzjoni tibdel direttament il-karatteristiċi tal-għenba, li jfisser li l-fattur tal-vendemmja ma japplikax u l-karatteristiċi tal-inbejjed ikunu simili kull sena. Dan iwassal biex l-inbejjed jitilfu parti mill-identità tagħhom minħabba li s-snin niexfa jipproduċu nbejjed aktar sħan, filwaqt li s-snin aktar kesħin bi kwantità qawwija ta' xita jipproduċu nbejjed aktar friski. TIP TA' EMENDA/I STANDARD (l-emenda tikkonċerna d-Dokument Uniku). Din l-emenda mhijiex inkluża fil-kategoriji previsti fl-Artikolu 14(1) tar-Regolament (UE) 2019/33. L-emenda għall-qawwa tikkonċerna l-punt 3b1 tal-Ispeċifikazzjoni u l-punt 5.a tad-Dokument Uniku. Il-qawwa alkoħolika probabbli tal-varjetajiet ħomor u bojod se tiżdied b'0,5 % vol. fir-rigward tal-Ispeċifikazzjoni preċedenti, bl-eċċezzjoni tal-varjetà Godello, li se tiżdied b'1 % vol. Din il-bidla hija dovuta l-aktar għall-kundizzjonijiet klimatiċi li qed jinbidlu u li qed jipproduċu għeneb b'qawwa alkoħolika probabbli akbar. B'dan il-mod, il-kwalità tal-inbejjed tinżamm peress li l-għeneb jinqata' fi stadju ottimali ta' maturità, u b'hekk jiġu evitati rendimenti eċċessivi u prattiki ħżiena tal-produzzjoni tal-inbid li jikkawżaw maturazzjoni mhux kompluta u nbejjed ta' kwalità ħażina. L-inklużjoni ta' "clarete" tikkonċerna l-punti 2a, 2b u 3c tal-Ispeċifikazzjoni u l-punti 4 u 5.a tad-Dokument Uniku. El Bierzo hija żona li tradizzjonalment ipproduċiet l-inbejjed "clarete". Fil-fatt, kważi l-varjetajiet kollha ta' pjantaġġuni qodma kienu mħallta fil-vinja u kienu prodotti flimkien biex isir il-"clarete". Il-Bord Regolatorju bħalissa għandu l-għan li jrawwem il-produzzjoni ta' dawn l-inbejjed tradizzjonali li minn dejjem ġew prodotti fiż-żona. L-introduzzjoni ta' dan it-tip ta' nbid ma tfissirx l-inklużjoni ta' kategorija ġdida peress li huwa nbid tal-kategorija I, bħal dak diġà inkluż fl-Ispeċifikazzjoni. TIP TA' EMENDA/I STANDARD (l-emenda tikkonċerna d-Dokument Uniku). Din l-emenda mhi inkluża fl-ebda waħda mill-kategoriji previsti fl-Artikolu 14(1) tar-Regolament (UE) 2019/33. Din l-emenda tikkonċerna l-punt 3c tal-Ispeċifikazzjoni tal-Prodott u l-punt 5.a tad-Dokument Uniku. L-inbejjed ħomor għandu jkollhom mill-inqas 85 % tal-varjetajiet ħomor awtorizzati u massimu ta' 15 % tal-varjetajiet bojod, jekk mixtieq sabiex tittejjeb l-aċidità totali tal-inbid b'mod naturali, u biex tingħata togħma ġdida filwaqt li tinżamm l-identità tal-inbejjed miż-żona. Din hija prattika tradizzjonali f'xi partijiet ta' El Bierzo, kif muri mill-eżistenza ta' rqajja' ta' art b'taħlita ta' għeneb aħmar u abjad. TIP TA' EMENDA/I STANDARD (l-emenda tikkonċerna d-Dokument Uniku). Din l-emenda ma timplikax bidla sostanzjali għall-prodott protett u għalhekk mhijiex inkluża fil-kategoriji previsti fl-Artikolu 14(1) tar-Regolament (UE) 2019/33. Din l-emenda tikkonċerna l-punt 4 tal-Ispeċifikazzjoni u l-punt 6 tad-Dokument Uniku. El Bierzo huwa distrett amministrattiv li jinkludi 38 muniċipalità, imwaqqaf fl-1991 mil-Liġi Nru 1/1994 tal-14 ta' Marzu 1994 li toħloq u tirregola d-distrett ta' El Bierzo mir-reġjun ġeografiku bl-istess isem li jinsab fil-Punent tal-provinċja ta' León, fil-Komunità Awtonoma ta' Kastilja u León. It-territorju storiku ta' El Bierzo jinkludi l-baċir tax-xmara Sil, minbarra l-Laciana u parti min-naħa t'isfel ta' La Cabrera. Id-Denominazzjoni ta' Oriġini "Bierzo" ġiet rikonoxxuta fl-1989. Ir-Regolament tal-Kunsill Regolatorju tiegħu ġie approvat u ppubblikat fil-Gazzetta Uffiċjali tal-Istat fit-12 ta' Diċembru 1989. Mit-38 muniċipalità li jiffurmaw id-distrett ta' El Bierzo, kienu inklużi biss 22 minnhom, bil-partikolarità li l-Fresnedo ma għadhiex muniċipalità u l-art tagħha saret parti mill-muniċipalitajiet ta' Cubillos del Sil u Toreno, li sa dak iż-żmien ma kinux jagħmlu parti mid-Denominazzjoni ta' Oriġini "Bierzo". Minbarra l-produzzjoni tal-inbid tat-22 muniċipalità koperti inizjalment, kien hemm ukoll produzzjoni tal-inbid f'10 muniċipalitajiet oħra fid-distrett li ma kinux koperti mill-ambitu ġeografiku tad-Denominazzjoni ta' Oriġini "Bierzo"; dawn huma: Benuza, Berlanga del Bierzo, Fabero, Folgoso de la Ribera, Igüeña, Oencia, Sobrado, Toreno, Torre del Bierzo u Trabadelo. L-estensjoni taż-żona biex tinkludi dawn l-10 muniċipalitajiet ma tibdilx ir-rabta, peress li dawn huma muniċipalitajiet fid-distrett ta' El Bierzo li, fiż-żmien meta ġiet stabbilita d-Denominazzjoni ta' Oriġini, ma wrew l-ebda interess li jiffurmaw parti minn dan il-proġett minħabba li l-industrija ewlenija tagħhom kienet ix-xogħol fil-minjieri, li dak iż-żmien kienet għaddejja minn tkabbir kbir ħafna, u d-dwieli ntużaw biex isir l-inbid għall-konsum proprju. Madankollu, jekk inqisu l-kundizzjonijiet tal-klima, tal-ħamrija u tat-terren, nosservaw li fiż-żoni ġirien bejn il-muniċipalitajiet inklużi u mhux inklużi, il-kultivazzjoni ssegwi kontinwità loġika li hija separata biss mill-fruntieri amministrattivi. Id-dwieli huma qodma ħafna peress li l-vinji f'dawn iż-żoni bilkemm qatt ġeddew il-varjetajiet li ilhom jeżistu, is-salvaġġ, il-mudelli tat-tħawwil jew is-sistemi tal-kultivazzjoni, u l-fatturi naturali u umani huma l-istess fil-muniċipalitajiet kollha, inklużi dawk li qed nipproponu li jiġu inklużi. L-għan li jiġu inklużi dawn il-muniċipalitajiet huwa biex isir tentattiv sabiex jiġi evitat li l-vinji f'dawn iż-żoni jiġu abbandunati, għaliex l-għeneb li ġej minn dawn il-vinji ma jistax jiġi prodott taħt id-Denominazzjoni ta' Oriġini "Bierzo", huma diffiċli biex jinbiegħu, jew jintużaw biex jipproduċu nbejjed għall-konsum proprju minn persuni anzjani li jipproduċu l-inbid li gradwalment qed jieqfu jippreparaw l-għeneb fi djarhom, u dan spiss iwassal għall-abbandun ta' vinji qodma ħafna li jipproduċu għeneb ta' kwalità għolja, u għat-telf tal-varjabbiltà ġenetika ta' dawn il-vinji qodma. TIP TA' EMENDA/I STANDARD (l-emenda tikkonċerna d-Dokument Uniku). L-estensjoni taż-żona ma tinvalidax ir-rabta, peress li għad hemm rabta kawżali maħluqa mill-fatt li hemm l-istess fatturi naturali u umani bħal fiż-żona inizjalment demarkata. Din l-emenda tikkonċerna l-punt 5 tal-Ispeċifikazzjoni u l-punt 5.b tad-Dokument Uniku. Ir-rendiment massimu għal kull ettaru għall-varjetà Garnacha Tinorera se jitnaqqas, minħabba li bħalissa l-ammont ta' 12 000 kg/ha permess jagħmilha impossibbli li jinkiseb għeneb bil-qawwa alkoħolika meħtieġa biex jiġu prodotti nbejjed ta' kwalità. Għalhekk, ir-rendiment massimu se jitnaqqas għal 11 000 kg għal kull ettaru għall-varjetà Garnacha Tinorera. Il-produzzjoni massima għal kull ettaru permessa għall-produzzjoni ta' nbejjed b'rikonoxximent tal-unitajiet ġeografiċi iżgħar se tkun 20 % inqas mill-massimu permess għal "Vino de Villa", 25 % inqas għal "Vino de Paraje", u fi ħdan "Vinos de Paraje" 30 % inqas għall-inbid "Viña Clasificada" u 35 % inqas mill-ammont massimu permess għal "Gran Viña Clasificada". L-għan tal-limitazzjoni tal-produzzjoni huwa li jinkiseb bilanċ u vitalità limitata, li jiffavorixxu l-maturazzjoni, is-saħħa u l-karatteristiċi tal-għeneb bl-għan fundamentali li tiżdied il-kwalità. TIP TA' EMENDA/I STANDARD (l-emenda tikkonċerna d-Dokument Uniku). L-għan ta' din l-emenda huwa li tinkiseb il-kwalità; ma tolqotx il-karatteristiċi essenzjali tal-prodott, u għalhekk mhijiex inkluża fit-tipi ta' emendi stipulati fl-Artikolu 14(1) tar-Regolament (UE) 2019/33. Din l-emenda tikkonċerna l-punt 6 tal-Ispeċifikazzjoni u l-punt 7 tad-Dokument Uniku. Waħda mill-karatteristiċi ewlenin tad-Denominazzjoni ta' Oriġini "Bierzo" hija l-età tal-vinji tagħna, li bħala medja għandhom madwar 75 sena. Il-varjetà ewlenija f'dawn il-pjantaġġuni hija Mencía, iżda hemm varjetajiet oħra ta' minoranza mxerrda u mħallta ma' oħrajn, li ġew imħawla xi darba fiż-żona. Ħafna x'aktarx li jkunu evolvew wara sekli ta' mutazzjonijiet ta' ġenotipi qodma li jkunu waslu minn xi mkien ieħor u b'riżultat ta' dakkir inkroċjat probabbli bejn popolazzjonijiet selvaġġi u kkultivati, b'mod li ffurmaw il-varjetajiet li jeżistu llum fid-dwieli tagħna, li ta' spiss huma fil-periklu ta' estinzjoni. Il-Bord Regolatorju għandu l-għan li jippreżerva dawn il-varjetajiet mhedda bl-estinzjoni billi jipprevjeni t-telf tal-wirt tal-vitikultura taż-żona u jikkonserva varjetajiet lokali adattati tajjeb għall-ambjent u ta' interess enoloġiku, inklużi Estaladiña u Merenzao fil-varjetajiet awtorizzati fl-Ispeċifikazzjoni, billi saru nbejjed b'dawn il-varjetajiet u ntwera li huma ta' kwalità suffiċjenti biex jitqiesu bħala varjetajiet awtorizzati għall-użu fil-produzzjoni tal-inbejjed bid-Denominazzjoni ta' Oriġini "Bierzo". TIP TA' EMENDA/I STANDARD (l-emenda tikkonċerna d-Dokument Uniku). L-inklużjoni ta' dawn iż-żewġ varjetajiet, preċiżament minħabba l-istatus ta' minoranza tagħhom, ma taffettwax il-karatteristiċi essenzjali tal-prodott u għalhekk mhijiex inkluża fit-tipi ta' emendi stabbiliti fl-Artikolu 14(1) tar-Regolament (UE) 2019/33. Din l-emenda tikkonċerna l-punt 7 tal-Ispeċifikazzjoni u l-punt 8 tad-Dokument Uniku. Il-kliem tar-rabta ġie aġġornat iżda r-rabta kawżali tibqa' kif kienet, minħabba li jibqgħu kemm il-fatturi naturali kif ukoll dawk umani, flimkien mal-karatteristiċi tal-prodott. Ingħatat spjegazzjoni aħjar għar-rabta kawżali, iżda din tibqa' l-istess. Għalhekk, l-emenda hija kkunsidrata bħala STANDARD. TIP TA' EMENDA/I STANDARD (l-emenda tikkonċerna d-Dokument Uniku). Din l-emenda ma taqa' fl-ebda waħda mill-kategoriji previsti fl-Artikolu 14(1) tar-Regolament (UE) 2019/33. Din l-emenda tikkonċerna l-punt 8.b.2.1) tal-Ispeċifikazzjoni u l-punt 9 tad-Dokument Uniku. Il-kliem tat-Taqsima 8(b)(2) tal-Ispeċifikazzjoni tal-Prodott dwar ir-raġuni għaliex l-ippakkjar (ibbottiljar) għandu jsir fiż-żona demarkata nbidel, skont l-Artikolu 4(2) tar-Regolament Delegat il-ġdid tal-Kummissjoni (UE) 2019/33. TIP TA' EMENDA/I STANDARD (l-emenda tikkonċerna d-Dokument Uniku). Din il-prattika kienet diġà obbligatorja u għalhekk din l-emenda ma tinvolvi l-ebda restrizzjoni addizzjonali fuq il-kummerċ. Hija sempliċement bidla fil-kliem biex tiġi żgurata l-konformità mal-leġiżlazzjoni fis-seħħ. Għalhekk din l-emenda ma titqiesx li hija waħda mit-tipi stabbiliti fl-Artikolu 14(1) tar-Regolament Delegat tal-Kummissjoni (UE) 2019/33. Din l-emenda tikkonċerna l-punti 8.B.2.2 u 8.b.3 tal-Ispeċifikazzjoni tal-Prodott u l-punt 9 tad-Dokument Uniku. Il-konsumaturi huma dejjem aktar interessati li jkunu jafu aktar dwar l-oriġini tal-inbejjed li se jixorbu, u l-produtturi jridu jagħmlu din l-informazzjoni addizzjonali disponibbli fuq it-tikketta sabiex jenfażizzaw l-importanza tal-irħula u tal-postijiet bi tradizzjoni twila li jipproduċu għeneb ta' kwalità, u sabiex il-konsumatur ikollu aċċess għal informazzjoni preċiża fuq it-tikketta, li jfisser li huwa meħtieġ li jiġu rregolati l-kundizzjonijiet tal-użu ta' dawn l-ismijiet. Fil-każ ta' El Bierzo, l-inbejjed magħmula minn ċerti unitajiet ġeografiċi iżgħar jingħataw l-ismijiet li ġejjin: "Vino de Villa", "Vino de Paraje" u fi ħdan din tal-aħħar għandna l-inbejjed "Viña Clasificada" u "Gran Viña Clasificada". L-għan huwa li jissaħħu u jiġu supplimentati l-kategoriji attwali billi tingħata informazzjoni siewja dwar l-oriġini tal-inbejjed, li tagħmilhom aktar attraenti għall-konsumaturi. L-inbejjed inklużi f'dawn il-kategoriji għandhom ikunu ta' kwalità għolja u għandhom ikunu jistgħu jiġu rintraċċati b'mod obbligatorju, biex b'hekk jiġi żgurat li jkunu ġejjin mill-unità ġeografika indikata. Dan se jtejjeb il-firxa ta' nbejjed offruti bid-Denominazzjoni ta' Oriġini "Bierzo", u b'hekk isaħħaħ il-profil tiegħu f'għajnejn l-esperti u l-konsumaturi. TIP TA' EMENDA/I STANDARD (l-emenda tikkonċerna d-Dokument Uniku). Il-bidliet proposti f'dan il-paragrafu ma jinvolvu l-ebda bidla fl-isem li għandu jiġi protett, u lanqas xi restrizzjoni ġdida fuq il-kummerċjalizzazzjoni. Din l-emenda tikkonċerna l-punt 9 tal-Ispeċifikazzjoni u ma tikkonċernax id-Dokument Uniku. Allinjament mad-dispożizzjonijiet tar-Regolament (UE) Nru 1306/2013 tal-Parlament Ewropew u tal-Kunsill tas-17 ta' Diċembru 2013 u r-Regolament ta' Implimentazzjoni tal-Kummissjoni (UE) 2019/34 tas-17 ta' Ottubru 2018, b'mod partikolari l-Artikolu 19 ta' dan tal-aħħar, li jistabbilixxi kif għandha titwettaq il-verifika annwali mill-awtorità kompetenti jew mill-korp ta' kontroll għall-fini li tiġi vverifikata l-konformità mal-Ispeċifikazzjoni tal-Prodott. TIP TA' EMENDA/I STANDARD (l-emenda ma tikkonċernax id-Dokument Uniku). Din l-emenda ma taqa' fl-ebda waħda mill-kategoriji previsti fl-Artikolu 14(1) tar-Regolament (UE) 2019/33. DOP — Denominazzjoni ta' Oriġini Protetta Dehra: Nadifa, b'lewn isfar ċar jagħti fl-isfar dehbi. Aroma: Inbejjed b'tonalità vivaċi ta' intensità medja sa għolja b'aromi ta' frott (frott abjad, frott tal-għadma, frott taċ-ċitru) u/jew noti tal-fjuri (fjuri bojod, fjuri sofor). Minbarra dan ta' hawn fuq, l-inbejjed bojod iffermentati jew immaturati fil-btieti se jkollhom ukoll aromi karatteristiċi tal-proċess ta' fermentazzjoni jew maturazzjoni, bħal aromi ta' lewż, xiwi, vanilla jew prodotti magħmula mill-għaġina. Togħma: Inbejjed friski b'korporatura medja sa sħiħa u b'finitura medja sa twila. Kwalunkwe limitu analitiku mhux kopert għandu jkun konformi mal-leġiżlazzjoni eżistenti tal-UE. Dehra: Nadifa, ivarjaw minn roża ċar għal aħmar lewn ir-rubin, bil-possibbiltà ta' sfumaturi lewn is-salamun. Il-kulur vjola jista' jvarja minn pallidu ħafna għal medju. Aroma: Tonalità vivaċi, b'intensità aromatika medja sa għolja b'aromi ta' frott (frott aħmar, frott iswed, frott taċ-ċitru) u/jew noti tal-fjuri (fjuri bojod, vjoli). Togħma: Togħma friska b'korporatura medja sa sħiħa u finitura medja sa twila. Kwalunkwe limitu analitiku mhux kopert se jkun konformi mal-leġiżlazzjoni eżistenti tal-UE. Dehra: Nadifa, ivarjaw minn roża ċar għal aħmar lewn ir-rubin, b'kulur vjola li jista' jvarja minn pallidu ħafna għal medju. Aroma: Tonalità vivaċi, b'intensità medja sa għolja u aromi ta' frott aħmar u/jew frott iswed u/jew vjoli. Togħma: Friska, b'finitura medja sa twila u korporatura medja sa sħiħa. Kwalunkwe limitu analitiku mhux kopert se jkun konformi mal-leġiżlazzjoni eżistenti tal-UE. Dehra: Nadifa, b'kulur vjola medju sa skur ħafna, b'kulur li jvarja minn vjola għal aħmar. Aroma: Tonalità vivaċi, b'intensità medja sa għolja u aromi ta' frott aħmar u/jew frott iswed u/jew vjoli. Togħma: Friska, bi struttura, finitura u korporatura. Għall-inbejjed tat-tieni sena u dawk sussegwenti, l-aċidità volatili ma tistax taqbeż il-1 g/l ta' aċidu aċetiku. Kwalunkwe limitu analitiku mhux kopert għandu jkun konformi mal-leġiżlazzjoni tal-UE. Dehra: Nadifa, b'kulur adattat għall-kategorija tagħhom. Il-kulur tal-inbejjed ħomor li nżammu fi btieti tal-ballut u ħomor "Crianza" jvarja minn vjola għal aħmar, u minn aħmar għal aħmar kulur il-briks għal "Reserva" u "Gran Reserva", b'kulur vjola medju sa skur. Aroma: B'tonalità vivaċi, b'intensità medja sa għolja, b'aromi ta' frott (frott aħmar, frott iswed, frott misjur) u/jew qxur tal-frott (vjoli), u aromi terzjarji tipiċi tal-proċess ta' maturazzjoni f'bettija, bħal vanilla, ġewż tal-Indi, aromi ta' xiwi, balsamiċi u ħwawar. Togħma: Friska, b'korporatura sħiħa bi struttura u finitura dejjiema. Għall-inbejjed tat-tieni sena u dawk sussegwenti, l-aċidità volatili ma tistax taqbeż il-1 g/l ta' aċidu aċetiku. Kwalunkwe limitu analitiku mhux kopert se jkun konformi mal-leġiżlazzjoni eżistenti tal-UE. L-użu tal-irrigazzjoni fil-kultivazzjoni tad-dwieli li jintużaw għall-produzzjoni tal-inbejjed bid-Denominazzjoni ta' Oriġini "Bierzo" huwa pprojbit. L-irrigazzjoni hija permessa biss matul l-ewwel sentejn ta' ħajja ta' pjanti ġodda sabiex jitħeġġeġ it-tkabbir tal-għelejjel. Qawwa alkoħolika minima probabbli tal-għeneb: 12 % vol. għall-varjetajiet ħomor (ħlief Garnacha Tintorera: 11 % vol.) u 11 % vol. għall-varjetajiet bojod (ħlief Godello: 12 % vol.) Rendiment ta' estrazzjoni ta' mhux aktar minn 74 l għal kull 100 kg ta' għeneb. L-inbid aħmar jitħejja b'mill-inqas 85 % tal-varjetajiet Mencía, Garnacha Tintorera, Estaladiña u/jew Merenzao. Il-bqija huwa magħmul minn kwalunkwe varjetà awtorizzata. L-inbid rożè jitħejja bil-varjetajiet awtorizzati fil-paragrafu 6 ta' dan id-dokument, b'mill-inqas 70 % tal-għeneb mill-varjetajiet ħomor. L-inbid "clarete" għandu jsir skont il-metodu tradizzjonali tal-produzzjoni ta' dan it-tip ta' nbid f'El Bierzo, u għalhekk il-perċentwal ta' għeneb aħmar awtorizzat użat għandu jkun bejn 40 % u 60 %, filwaqt li l-bqija għandu jkun għeneb abjad minn kwalunkwe varjetà awtorizzata. Il-prodott imbagħad jingħasar direttament jew jgħaddi minn maċerazzjoni qabel il-fermentazzjoni fl-istadju ta' qabel l-ippressar. Matul il-fermentazzjoni alkoħolika tal-most, il-qxur imneħħija mill-għeneb abjad jew aħmar għandhom ikunu bejn 5 % u 10 % tal-volum totali tal-most. Varjetà Palomino 12 000 kilogramma ta' għeneb għal kull ettaru Varjetà Palomino 88,80 ettolitru għal kull ettaru Varjetajiet oħra 11 000 kilogramma ta' għeneb għal kull ettaru Varjetajiet oħra 81,40 ettolitru għal kull ettaru Il-kwalità distintiva tal-inbejjed miż-żona koperta hija essenzjalment dovuta għall-ambjent ġeografiku: il-karatteristiċi tal-ħamrija, ġeoloġiċi u klimatiċi tad-distrett tagħna jagħmluha żona eċċezzjonali għat-tkabbir tad-dwieli. Il-muniċipalitajiet kollha, kemm dawk inizjalment inklużi fiż-żona tal-produzzjoni kif ukoll dawk li ġew inklużi reċentement, għandhom karatteristiċi simili u għalhekk jistgħu jitqiesu xierqa għall-produzzjoni ta' nbejjed ta' kwalità. Barra minn hekk, permezz tal-ħila tal-bniedem, intgħażlu l-varjetajiet l-aktar xierqa u adatti għall-ambjent li fih jikbru, peress li dawn huma varjetajiet indiġeni li jistgħu jinstabu fil-muniċipalitajiet kollha li jiffurmaw parti mid-Denominazzjoni ta' Oriġini. Intgħażel ukoll il-metodu ta' tkabbir li huwa l-aktar adattat biex jinkiseb prodott uniku u differenti, peress li dak li għandna huma rqajja' ta' art b'vinji mħawla minn tmiem is-seklu 19 u mill-bidu tas-seklu 20, bl-istess varjetajiet, selvaġġi u mudelli ta' tħawwil, u sistemi ta' produzzjoni simili. Il-fatturi ewlenin li juru din ir-rabta huma miġbura fil-qosor hawn taħt: Il-ħamrija bi trab ġulġlieni tafli, bi kwantitajiet ogħla jew aktar baxxi ta' frammenti ħorox bħal-lavanja u l-kwarżit, se tagħti l-inbejjed eleganza u finezza, u b'hekk ikunu jistgħu jintgħarfu faċilment minn inbejjed minn żoni oħra. Il-mikroklima tad-distrett hija differenti minn dik taż-żoni tal-madwar li jinsabu barra mill-katina tal-muntanji, peress li għandna influwenza qawwija mill-Atlantiku li tagħtina ħafna xita u temperatura medja annwali baxxa, kif ukoll ċerti karatteristiċi kontinentali minħabba l-varjazzjonijiet kbar fit-temperatura li jgħinu fil-maturazzjoni tal-għeneb. Il-vinji jinsabu fuq għoljiet b'inklinazzjoni u altitudni li jvarjaw, b'xi dwieli jikbru f'altitudni ta' aktar minn 1 000 m 'il fuq mil-livell tal-baħar, li jwassal għal inbejjed friski u vivaċi. Il-varjetajiet li jeżistu f'El Bierzo huma adattati perfettament għall-ambjent. Il-varjetajiet ewlenin huma l-Mencía u l-Godello, iżda għandna wkoll il-varjetajiet awtorizzati l-oħra kollha, għalkemm fi kwantità aktar limitata. L-inbejjed ħomor tagħna għandhom togħma ta' frott intensiva, huma friski u adatti sew biex jiġu mmaturati fil-btieti. L-inbejjed bojod huma friski, mimlija togħma u b'palat qawwi li jagħmilhom rikonoxxibbli mill-ewwel. Il-mudelli tat-tħawwil użati tradizzjonalment huma limitati, u dan flimkien mal-karatteristiċi tal-ħamrija jsarraf f'rendimenti tal-għeneb li mhumiex għoljin ħafna, u jwassal għal għeneb ta' kwalità għolja u misjur sew b'parametri analitiċi bbilanċjati. L-inbejjed minn din iż-żona għandhom valur miżjud għaliex ġejjin minn vinji li bħala medja għandhom madwar 75 sena. Dawn il-vinji l-qodma jammontaw għal 85 % tal-erja tal-wiċċ tad-dwieli. Wieħed għandu jżomm f'moħħu li l-għeneb li jitkabbar f'dawn il-vinji qodma huwa ta' kwalità għolja ħafna peress li matul is-snin intlaħaq bilanċ bejn il-metodi ta' produzzjoni tad-dwieli u l-ħsad tal-għeneb, u dan jiżgura l-aqwa maturazzjoni. Is-sistema tal-għeruq fil-fond u b'saħħitha hija kapaċi tesplora firxa akbar ta' art, filwaqt li tiżgura nutrizzjoni ta' minerali u provvista ta' ilma akbar. Minħabba dan, il-pjanti huma inqas sensittivi għall-varjazzjonijiet klimatiċi ta' kull sena, u dan jiżgura maturazzjoni regolari matul is-snin. Barra minn hekk, il-volum għoli ta' njam antik joħloq aktar riżervi li, meta jkunu mmirati lejn l-għenieqed tal-għeneb, jgħinu biex tinżamm il-kwalità minn ħsad għall-ieħor. Barra minn hekk, il-pjanti antiki għandhom marki estensivi kkawżati minn ġrieħi mill-iżbir li jfixklu ċ-ċirkolazzjoni tal-linfa minn ġol-vażi, u dan jirriżulta f'għadd aktar baxx ta' għenieqed, li jkunu iżgħar. Minħabba dawn id-diffikultajiet ċirkolatorji, l-għeneb għandu t-tendenza li jakkumula z-zokkor u komposti ta' kwalità oħra. Fil-qosor, il-mikroklima differenti taż-żona li tvarja bejn klima tal-Atlantiku u kontinentali, flimkien mal-ħamrija, il-predominanza ta' vinji qodma u d-densità tat-tħawwil għolja, se jagħtu rendiment baxx ta' għeneb li jkun misjur sew, u b'hekk jipproduċu nbejjed ibbilanċjati b'aċidità tajba. Fil-leġiżlazzjoni nazzjonali Tip ta' rekwiżit addizzjonali: L-ippakkjar fiż-żona ġeografika demarkata Deskrizzjoni tar-rekwiżit: Il-proċess tal-produzzjoni tal-inbid jinkludi l-ibbottiljar u l-maturazzjoni sussegwenti tal-inbejjed. Għalhekk, il-karatteristiċi organolettiċi u fiżikokimiċi deskritti fl-Ispeċifikazzjoni jistgħu jiġu ggarantiti biss jekk l-operazzjonijiet kollha tal-immaniġġar tal-inbid iseħħu fiż-żona ta' produzzjoni. L-ibbottiljar tal-inbejjed koperti mid-DOP "Bierzo" huwa wieħed mill-fatturi kritiċi għall-ksib tal-karatteristiċi. B'konsegwenza ta' dan, u bil-għan li tiġi żgurata l-kwalità u tiġi pprovduta garanzija fir-rigward tal-oriġini u tal-kontroll, l-ibbottiljar għandu jsir fil-fabbriki tal-inbid li jinsabu fl-impjanti tal-ibbottiljar irreġistrati fiż-żona ta' produzzjoni. Fil-leġiżlazzjoni nazzjonali Tip ta' rekwiżit addizzjonali: Dispożizzjonijiet addizzjonali relatati mat-tikkettar Deskrizzjoni tar-rekwiżit: L-isem "Bierzo" u t-terminu tradizzjonali "Denominación de Origen" (Denominazzjoni ta' Oriġini), li jissostitwixxi "Denominación de Origen Protegida" (Denominazzjoni ta' Oriġini Protetta), għandhom jidhru b'mod prominenti. Se jkun obbligatorju li tiġi ddikjarata s-sena tal-vendemmja, anke jekk l-inbid ma kienx soġġett għal maturazzjoni. Id-dettalji fakultattivi huma: It-termini tradizzjonali "crianza", "reserva" u "gran reserva". Isem ta' unità ġeografika iżgħar u t-tismijiet li ġejjin: "Vino de Villa" segwit mill-isem ta' muniċipalità jew ta' distrett rurali inkluż fiż-żona ġeografika demarkata, sakemm 100 % tal-għeneb jiġi minn dak il-post u jikkonforma mar-restrizzjoni stabbilita fuq ir-rendiment. "Vino de Paraje" segwit mill-isem ta' distrett rurali identifikat fiż-żona ġeografika demarkata, sakemm 100 % tal-għeneb jiġi minn hemm u jikkonforma mar-restrizzjoni stabbilita fuq ir-rendiment. Kull distrett rurali huwa mmarkat fuq il-mapep f'SIGPAC (http://www.crdobierzo.es). Din ir-referenza tista' timtela bl-informazzjoni li ġejja: "Viña Clasificada", sakemm 100 % tal-għeneb jiġi minn roqgħa art jew diversi rqajja' ta' art maġenb xulxin, l-indikazzjoni "Vino de Paraje" ilha tintuża għal mill-inqas ħames snin, u tikkonforma mal-limitazzjoni stabbilita fuq ir-rendiment. "Gran Viña Clasificada", sakemm tikkonforma mar-rekwiżiti kollha ta' hawn fuq, ħlief li għandha tkun użat l-indikazzjoni "Viña Clasificada" għal tal-inqas ħames snin.
Extracted from C_148_2020.html